《青县遇冻同维曼木叔》
明代·郭浚

朔风吹短舸，南客话寒天。雪暗迷青野，凌浮拥碧川。

奔狐号古戍，饥鹘下平田。今夜谁家宿，孤城起暮烟。

作者简介：明浙江海宁人，字士渊。宋濂弟子，与方孝孺友善。洪武中以秀才贡入太学肆业。尝上书论时政甚切，召对忤旨，令在太学读书三十年，方许任用。因与学官不合，受诬论死。